|  |  |
| --- | --- |
|  Polurinda artikolo | Ĉi tiu artikolo bezonas **poluradon**, ĉar ĝi montras stilajn kaj/aŭ gramatikajn kaj/aŭ strukturajn problemojn, kiuj ne konformas al stilogvido.

---

La priskribo de la problemo troviĝas ĉi tie. Bonvolu ŝanĝi la enhavon por plibonigi la artikolon. |

**Grandduklando Flandrensis** (nederlande *Groothertogdom Flandrensis*) estas mikronacio kun postuloj super kelkaj teritorioj de Antarkto, kiu estis fondita en 2008 de la belgo *Niels Vermeersch*. *Flandrensis* ne estas agnoskita de ajna lando aŭ registaro kaj ne volas esti.

Etimologio
----------

La origino de la nacia nomo kuŝis en la *pagus Flandrensis*, nome areo konsistanta el Bruĝo kaj ĝia tuja ĉirkaŭaĵo sub la administrado de la Franka imperio en la 9-a jarcento. *Flandrensis* estas adjektivo, unu el la plej malnovaj latinlingvaj formoj de Flandrio.

Historio
--------

Subskribo de traktato inter la Antarkta Mikronacia Unio (AMU) de *Flandrensis* kaj la Respubliko de Sankta Stultulo (Italio) la 15-an de julio 2012 ĉe la Mikronacia Konferenco en Londono.
La *Grandduklando Flandrensis* estis fondita la 4-an de septembro 2008 de la belgo *Niels Vermeersch*. La mikronacio estas inspirita de la mezepoka Graflando Flandrio. *Flandrensis* estas rigardita de la fondinto kiel ŝatokupo-mikronacio, daŭre la Mikronacio havas siajn proprajn identigilojn, valuton, gazeton, konstitucion kaj nacian himnon. *Flandrensis* estas ankaŭ politika simulaĵo kun partioj kiel la APPF (piratopartio), DRP (monarkista), NPF (naciisma), FDUP (uniisto), FL-AL (solidareco) kaj *Lijst Govaert* (liberala) kaj organizas ĉiujarajn elektojn. La fondinto ankaŭ priskribas *Flandrensis* kiel kulturan organizon En 2012 la Mikronacio estas kunmetita de 128 civitanoj de 28 malsamaj naciecoj. Ekster la interreto la agadoj de *Flandrensis* estas limigitaj al la regiono ĉirkaŭ Roeselare  sed la oficiala ambasado situas en la Okcident-flandra urbo Langemark. *Flandrensis* havas ankaŭ ŝtatkomunumon kun unuigitaj nur nederland-parolantaj Mikronacioj: nome *Grandduklando Flandrensis* mem, Duklando de Arkel kaj Grandduklando Campinia. *Flandrensis* estis menciita en belga regiona amaskomunikilaro kiel la Krant van-Okcidenta-Vlaanderen. kaj Roeselare TV Post la partopreno de Flandrensis en Polination 2012 (dua Internacia Konferenco pri Mikronacioj la 14-an de julio 2012 en Londono) la belgaj gazetoj Het Nieuwsblad, Het Belang van Limburg kaj Gazet van Antwerpen publikigis artikolon pri *Flandrensis* kiel parto de raportaĵo pri eŭropaj mikronacioj. En 2014 la Mikronacio estis la temo de la televida ekspozicio "Normale Mensen" ĉe la belga kanalo Één.

Ekonomio
--------

Monbiletoj "Flandri".
*Flandrensis* laboras kune kun Arkel kaj Albion por ĉiuj ekonomiaj aferoj kaj per la Ŝtatkomunumo de *Flandrensis* ili kunhavas ekde novembro 2011 la saman bankon. La Ŝtatkomunumo laboras kun veraj mikronaciaj korporacioj, kaj tiele *Flandrensis* havas en ĉi tiu momento du aktivajn subskribantojn: la Nigra Suno Korporacio kaj la gazeto van Giddis, antaŭe la *Flandrensis Prifriponas*.

Malgraŭ la ekonomia korporacio en la Ŝtatkomunumo, *Flandrensis* restas ĝia nacia valuto: la *Flandri*. La bildoj de la *Flandri* estis dezajnitaj en 2009 fare de la barono Frank Verkerk de Beauville, kiu jam desegnis la *Luna* por la Princlando de Beauluna. Nuntempe multaj mikronacioj petis la dezajniston evoluigi siajn monerojn, sed li eksuferis malsanon kaj ĉesis desegni. Tiamaniere *Flandrensis* kaj Beauluna estas la solaj mikronacioj kun dezajnoj de lia mano.

Politika sistemo
----------------

La renkontiĝo de la Parlamento de Flandrensis
Fondita kiel absoluta monarkio, *Flandrensis* havis sep konstituciajn reformojn en preskaŭ tri jaroj. Post politika krizo en majo 2011 la registaro falis kaj estis anstataŭigita en la 21-a de majo, 2011 fare de la Ĝeneralaj Statoj de *Flandrensis* (nederlande *Staten-Generaal van Flandrensis*). Tiu politika formo estas ĉefe bazita sur la Ĝeneralaj Statoj de Nederlando (1464-1790), sed modifite en pli moderna versio. La Ĝeneralaj Statoj ekzistas ekster la Senato kaj Ĉambro de Reprezentantoj.

Ekde 2015-a jaro, la grandduko estas apogita kaj konsilita de la Kabineto. La Grandduka Kabineto konsistas el Ministroj kaj Sekretarioj, kiuj estas ĉiujare nomumitaj fare de la kapo de ŝtato.

Naciaj simboloj
---------------

Flandrensisianaj senatanoj kun flago de Flandrensis (2011)
La flago de Flandrensis estas inspirita de la unua belga flago de 1830. La flava bendo de la origina belga flago estis anstataŭigita per blanka kiu simbolas novan komencon. Pro la sama kialo ekzistas ankaŭ du leonoj sur la blazono, surbaze de la flandra leono.

Teritorio
---------

Teritoriaj postuloj de la Antarkta Mikronacia Unio (AMU)
*Flandrensis* estas la sola lando, kiu ne volas, ke siaj civitanoj vizitu sian teritorion kvankam ĝi postulas kvin insulojn de la marbordoj de Okcidenta Antarkto: nome Siple-insulo, Ĉeriza insulo, Maher-insulo, Pranke-insulo kaj Carney-insulo, kaj bazis sian postulon sur interpreto de la Antarkta traktato (1959). Niels Vermeersch sendis leterojn al Unuiĝintaj Nacioj, Eŭropa Unio kaj al la landoj kiuj subskribis la Antarktan Traktaton por informi ilin pri sia aserto. Ĉiuj tiuj landoj ignoris Niels kaj lian aserton. *Flandrensis* havas neniujn intencojn viziti siajn postulitajn insulojn. Pro la postuloj, diplomatia konflikto kun la mikronacio Westarctica ekestis en 2010, tio rezultigis la kreadon de la Antarkta Mikronacia Unio (AMU). Tiu konflikto estis priskribita fare de la nederlanda "Columbus Magazine". kaj la franca libro "La Mikronacioj" En 2010 la rusa gazeto "Ĉastny Korrespondent" publikigis artikolon pri antarktaj mikronacioj kaj priskribis *Flandrensis* kiel unu el la plej resonancajn mikronaciojn sur Antarkto

Geografio kaj klimato
---------------------

La geografio de *Flandrensis* hegemonias ĉe sia sudpolusa loko kaj, tiel, de glacio. Ĉirkaŭ 98% de Antarkto estas kovrita de la antarkta glacio, la plej granda monda glacio kaj ankaŭ ĝia plej granda rezervujo de dolĉa akvo. Averaĝe almenaŭ 1,6 km dika, la glacio estas tiel amasa ke ĝi deprimis la kontinentan prarokon en iuj areoj pli ol 2,5 km sub marnivelo; ekzistas ankaŭ sub glaciigitaj lagoj likva akvo. Geografie, *Flandrensis* situas en la okcidentantarkta regiono, ankaŭ konata kiel Malgranda Antarkto. Malgranda Antarkto estas unu el la du ĉefaj regionoj de Antarkto, parto de la kontinento, kiu kuŝas ene de la Okcidenta Hemisfero.

*Flandrensis* situas en la plej granda vulkana regiono de Antarkto, kovrante longon de preskaŭ 960 km laŭlonge de la pacifika marbordo. Unu vulkano, Monto Siple estas situanta sur unu el la Flandrensisaj insuloj. La vulkanismo estas la rezulto de faŭltado kune la vasta okcidentantarkta rifto, kiu etendas de la bazo de la Antarkta duoninsulo al la ĉirkaŭa regiono de Insulo Ross, kaj la vulkanoj troviĝas laŭlonge de la norda rando de la rifto.

Flaŭro kaj faŭno
----------------

Reĝa pingveno, la nacia simbolo de Flandrensis
La klimato de Antarkto ne permesas vastan vegetaĵaron. Kombinaĵo de frostaj temperaturoj, malriĉa grunda kvalito, manko de malsekeco kaj manko de sunlumo inhibicias plantkreskon. Kiel rezulto, plantvivo estas limigita al plejparte muskoj kaj hepatikoj. La flaŭro de *Flandrensis* plejparte konsistas el likenoj briotitoj, algoj, kaj fungoj. Vario de maraj bestoj ekzistas kaj dependas, rekte aŭ nerekte, el la fitoplanktono. Antarkta marvivo inkludas pingvenojn (nacia besto), bluajn balenojn, orkojn, kolosajn kalmarojn kaj peltajn fokojn. La Konstitucio de *Flandrensis* enhavas pormediajn leĝojn por protekti la faŭnon kaj flaŭron en okazo ke civitanoj de *Flandrensis* vizitus la teritorion.

Kulturo
-------

*Flandrensis* havas neniun civitanon sur sia antarkta teritorio, sed ĝi certe ne estas virtuala nacio sur la interreto. La unuaj flandrensisaj estis grupo de amikoj de la fondinto kiu vivis en la sama areo en Okcidenta Flandrio, Belgio. Poste pliaj amikoj kaj familioj aliĝis al Flandrensis, kun rezulto ke preskaŭ 70% de ĉiuj Flandrensisianoj ekkonas unu la alian en reala vivo. Tra tiu ŝanco, *Flandrensis* disvolvis fortan mikronacikulturan identecon kun real-vivaj kunvenoj kaj kulturaj agadoj. *Flandrensis* havas proprajn naciajn manĝaĵon, trinkaĵon, poŝtmarkojn kaj festivalojn.

Amaskomunikiloj
---------------

Flandrensis havas du amaskomunikilentreprenojn kaj tri ĵurnalojn. La unua firmao estis *Caravan Experience* kaj ili posedis la nederlandlingvan ĵurnalon *Flandrensis Nieuws*; en aprilo 2010 la firmao iĝis neaktiva. La dua firmao estas *Black Sun Corporation*, ili faris plurajn propagandajn filmojn por *Flandrensis* kaj en oktobro 2010 ili prenis *Flandrensis Times*, la saman tagon reformita en *Gazet van Giddis*. Nuntempa ministro pri Medio estas Lyam Desmet, CEO de la gazeto de Giddis.

Noblaj titoloj
--------------

En 2015 la Belga aŭtoro Julien Oeuillet eldonis libron *"Le business de okcidenta antarkto: enquête sur les arnaques à la noblesse"* pri la temo de falsa nobelaro kaj fraŭdoj. La libro mencias Flandrensis kaj plurajn aliajn mikronaciojn. La aŭtoro priskribis la stato Flandrensis kiel alternativan vojon por akiri titolon de nobelaro, sed tiu nobelaro en la stato nur ekzistas pro la mezepoka karaktero de la stato kaj ne pro la ambicio krei titoloj. Tamen tiuj titoloj estas konsideritaj realaj kaj leĝaj, ĉar ili ne estas falsaj belgaj nobelaj titoloj, sed flandrensisaj. La mikronacio ne vendas siajn noblajn titolojn.

Bildaro
-------

* Niels Vermeersch kun Kevin Baugh de la Respubliko de Molossia la 15-an de julio 2012 ĉe la Poleniga Mikronacia Konferenco en Londono.Niels Vermeersch kun Kevin Baugh de la Respubliko de Molossia la 15-an de julio 2012 ĉe la Poleniga Mikronacia Konferenco en Londono.
* Niels Vermeersch kun Reĝino Carolyn de Ladonia la 15-an de julio 2012 ĉe la Poleniga Mikronacia Konferenco en Londono.Niels Vermeersch kun Reĝino Carolyn de Ladonia la 15-an de julio 2012 ĉe la Poleniga Mikronacia Konferenco en Londono.
* Atestilo de nobelaro kaj medaloAtestilo de nobelaro kaj medalo
* Monbileto de 50 FlandriMonbileto de 50 Flandri

Vidu ankaŭ
----------

* Grandduklando Westarctica
* Respubliko Molossia
* Lostisland

Referencoj
----------

1. ↑  Dieter Delmotte, The Flandrensis Times January-February 2017 angle
2. 1 2  DAMIAANS, R. DILLEN, R. *Uw krant op bezoek bij Europese micronaties Deel 1: Flandrensis*, Het Belang van Limburg, 20 July 2012, page 20-21 nederlande
3. 1 2  DAMIAANS, R. DILLEN, R. *Dwergstaten Deel 1: Flandrensis, Gazet van Antwerpen*, 23 July 2012, page 8-9 nederlande
4. 1 2  GHEERAERT, T. *Diplomatieke rel om een deel van Antarctica*, Het Wekelijks Nieuws, 05 September 2013, page 10-11 nederlande
5. ↑  (nederlande) DAMIAANS, R. DILLEN, R. *Uw krant op bezoek bij Europese micronaties Deel 1: Flandrensis*, Het Belang van Limburg, 20a de Julio 2012, paĝo 20-21
6. ↑  DAMIAANS, R. DILLEN, R. *Dwergstaten Deel 1: Flandrensis, Gazet van Antwerpen*, 23a de Julio 2012, paĝoj 8-9
7. ↑  GHEERAERT, T. *Diplomatieke rel om een deel van Antarctica*, Het Wekelijks Nieuws, 05-a de septembro 2013, paĝoj 10-11 nederlande
8. ↑  VANSTEENKISTE, A. "Hoogledenaar is Groothertog van micronatie Flandrensis*, Het Nieuwsblad, 13a de Septembro 2012, paĝoj 22-23* nederlande
9. ↑  (nederlande) VERHAEGHE, H. *Middagpost West-Vlaanderen Arkivigite je 2012-12-03 per la retarkivo Wayback Machine*, Radio 2, 13a de Septembro 2012 (intervjuo kun Niels Vermeersch)
10. ↑  Springtime of micronations spearheaded by Belgian "Grand-Duke" Niels angle
11. 1 2  The Brussels Times, Springtime of micronations spearheaded by Belgian "Grand-Duke" Niels, 8 December 2015
12. ↑  Kervyn de Lettenhove, «Histoire de Flandre, 792—1792» nederlande
13. ↑  Vanderkindere, «Introduction à l’histoire des institutions de la Belgique au moyen âge» france
14. 1 2  Oeuillet, J. *Le business des vanités : enquête sur les arnaques à la noblesse", Ed. du Moment, 16 April 2015, pages 207, ISBN 978-2-35417-370-8 france*
15. ↑  APPARAT, *5 steps to create your own micronations*, Decembro 2014 ruse
16. ↑  DUBOIS, T,. *Reportage plus: Niels Vermeersch staat als groothertog aan het hoofd van zijn eigen micronatie Flandrensis*, 15a de Junio 2012, paĝoj 10-11 nederlande
17. ↑  DEJONCKHEERE, A. *Kleurrijk Roeselare: Roeselarenaar Groothertog*, video, Roeselare TV, 2011 nederlande
18. ↑  PoliNation 2012: 2nd International Conference on Micronations
19. ↑  MOPO 24, H. von Dirk, Schräg! BRN will Mini-Königreiche nach Dresden holen Arkivigite je 2015-10-17 per la retarkivo Wayback Machine, Dresden, 28-a de julio 2015 nederlande
20. ↑  TAZ, J. Hanka, Treffen der Mikronationen in Italien, Dresdeno, 23-a de julio 2015 nederlande
21. ↑  IL FATTO QUOTIDIANO, Micronazioni, conferenza ad Alcatraz (quella in Umbria) per costituire la "mini Onu, 04a de Julio 2015 itale
22. ↑  THE TELEGRAPH, T. Coote, Inside the weird world of the micronation, 14a de Julio 2015 angle
23. ↑  Alaska TV. "Normale Mensen", video Arkivigite je 2014-10-06 per la retarkivo Wayback Machine, Één, 23a de Septembro 2014 nederlande
24. ↑  GHEERAERT, T. *Verkiezingen in Flandrensis*, Het Wekelijks Nieuws, 17-a de oktobro 2014, paĝo 62 nederlande
25. ↑  The strange and interesting stories of the worlds 10 micronations angle
26. ↑  Gazet of Giddis (PDF) Arkivigite je 2015-11-17 per la retarkivo Wayback Machine angle
27. ↑   Grand Ducal Cabinet. Arkivita el la originalo je 2017-04-05. Alirita 2017-04-04.
28. ↑  CORNILLIE, B. "Niels, groothertog van Flandrensis*, Het Laatste Nieuws, 29 August 2014, page 20* nederlande
29. ↑  Ne temas pri vera lando, sed pri mikronacio
30. ↑  USA Today, E. Lyman, *New micronation faces birthing pains*, 20a de Majo 2015 angle
31. ↑  THE VILLAGE, *artikolo "Federaciigo de la planedo: kio pri la malnova mondo?"*, 24-a de oktobro 2014 ruse
32. ↑  COLUMBUS MAGAZINE, *Het Groothertogdom Westarctica Arkivigite je 2015-09-23 per la retarkivo Wayback Machine*, 22a de Junio 2010 nederlande
33. ↑  Delafontaine, L.  *Les Micronations, Montreuil-sur-Brêche, Diaphane, 14a de Septembro 2013, paĝoj 160, ISBN 978-2-919077-19-9 france*
34. ↑   Родезийская война в Антарктиде (2010-08-28). Arkivita el la originalo je 2010-09-03. Alirita 2015-10-05. "Ещё одно из наиболее резонансных микрогосударств в Антарктиде — Великое Княжество Фландренсис.".

  Arkivita kopio. Arkivita el la originalo je 2010-09-03. Alirita 2015-11-13. ruse
35. ↑   (1983) Drewry, D. J.: *Antarctica: Glaciological and Geophysical Folio*. Scott Polar Research Institute, University of Cambridge. ISBN 0-901021-04-0. angle
36. ↑   How Stuff Works: polar ice caps. howstuffworks.com. Arkivita el la originalo je 2006-02-04. Alirita 12-a de februaro 2006.
37. ↑   Scientists Discover Undersea Volcano Off Antarctica. United States National Science Foundation. Alirita 13a de Februaro 2006. angle
38. ↑  British Antarctic Survey Land Animals of Antarctica. Natural Environment Research Council. Arkivita el la originalo je 2008-10-07. Alirita 9a de novembro 2008.

  Arkivita kopio. Arkivita el la originalo je 2008-10-07. Alirita 2015-11-14. angle
39. ↑   Snow Petrel Pagodroma nivea. BirdLife International. Arkivita el la originalo je 2016-06-03. Alirita 20a de oktobro 2009. angle
40. ↑   Creatures of Antarctica. Arkivita el la originalo je 2005-02-14. Alirita 6a de Februaro 2006.

Arkivigite je 2005-02-14 per la retarkivo Wayback Machine  Arkivita kopio. Arkivita el la originalo je 2005-02-14. Alirita 2015-11-14. angle
41. ↑  (nederlande) CORNILLIE, B. "Niels, groothertog van Flandrensis*, Het Laatste Nieuws, 29a de Aŭgusto 2014, paĝo 20*
42. ↑  The Telegraph, Ten bizarre micronations, 14a de Majo 2014
43. ↑  BELENFANT, M. *Sa Majesté le Grand-Duc de Flandrensis brise la glace*, 'Le Jeu de l'Oie: La Revue Internationale de Sciences – Po Lille', Aprilo 2014, paĝoj 30-31 france
44. ↑  PRUDENT, R. Envie d’être chef ?
45. ↑  (Franca) MAZARS, P. "Micronations: la tournée du grand-duc*, ‘Le Journal du Dimanche', 28a de Julio 2014* france

Eksteraj ligiloj
----------------

* Kategorio Grandduklando Flandrensis en la Vikimedia Komunejo (Multrimedaj datumoj)

* Oficiala retejo angle
* Retejo de Grandduko Flandrensis Arkivigite je 2015-11-17 per la retarkivo Wayback Machine angle
* Flandrensis ĉe MicroWiki Arkivigite je 2015-11-17 per la retarkivo Wayback Machine angle
* Flandrensis ĉe Lomwiki Arkivigite je 2015-07-22 per la retarkivo Wayback Machine angle
* Dokumenta filmoj pri Flandrensis ĉe Roeselare TV Arkivigite je 2015-11-17 per la retarkivo Wayback Machine nederlande



Ĉi tiu artikolo plenumas laŭ redaktantoj de Esperanto-Vikipedio kriteriojn por leginda artikolo.

|  |  |
| --- | --- |
|  Leginda artikoloLeginda artikolo | Ĉi tiu artikolo estis je la 8-a de decembro 2015 akceptita en la liston de legindaj artikoloj. |


|  |  |
| --- | --- |
|   | Tiu ĉi artikolo estis 
artikolo de la semajno en la 53-a semajno de la jaro 2015. |